Siis me läksime antenni vaatama ja isale ei meeldinud see, kuidas antenn suunatud oli. Ta käskis Reedel üles ronida ja dipool otse põhja suunata, aga post oli metallist ja robot libises sellel ning ei suutnud kuidagi üles ronida. Siis me leidsime isaga elektrijaamast kampolit ning puistasime seda Reede pihkudele ja põlvedele. Siis ronis ta väga osavalt üles ning tegi kõik, mis tarvis, meie aga seisime all ja plaksutasime käsi.